Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: számításáról és közzétételérõl szóló 41/1997. (III. 5.) Korm. rendeletnek a teljes hiteldíj mutató számítására
Paragraph Index: 852

3. A forgalom és az állomány megfigyelésének szempontjai A fizetési mérleg statisztika két alapvetõ kódrendszert alkalmaz a megfigyelendõ állományok és a fizetési forgalom azonosítására. Az állományi kódrendszerre számlatípus kódként, a tranzakciók kódrendszerére jogcím kódként hivatkozunk, melyek mindkét esetben háromjegyû alfanumerikus (számot, betût vagy számot és betût is tartalmazó) kódok. Szektorbontás A jogcím és számlatípus kódok azt is tükrözik, hogy mely rezidens szektornak van a külfölddel szemben követelése illetve tartozása, illetve mely rezidens szektor külfölddel szembeni pozíciója változik meg a tranzakció eredményeképpen. A szektort mind a számlatípusok, mind a jogcímek esetében a kód harmadik jegye jelöli, és mindig a rezidens szereplõre utal. A hitelintézet állományi adatot – a kereskedelmi hitelek kivételével – a saját (tehát a hitelintézeti szektor) tartozásairól és követeléseirõl jelent, míg a fizetési forgalmi adatszolgáltatás valamennyi szektor forgalmát tartalmazza. A „számlatípus csoport”, „jogcím csoport” elnevezés arra utal, hogy adott számlatípusnál vagy jogcímnél – a számlatípus- vagy jogcímmagyarázat alapján – melyik (vagy A-tól K-ig valamennyi) szektorra kell elkészíteni a adatszolgáltatást. Ilyenkor a kód harmadik jegye a szektorra utaló alfabetikus karakter. Például: a 48. jogcímcsoport esetében a magyarázat a 48B, 48G, 48I, 48H és 48J jogcímeken kizárja forgalom meglétét, mivel a külföldiek magyarországi alaptõke-befektetése a központi bank, a központi költségvetés és a társadalombiztosítási alapok esetében lehetetlen esemény. A tranzakció általában a hitelintézet és/vagy az ügyfél külfölddel szembeni tartozását / követelését változtatja, ilyenkor a jogcímben megjelenõ szektorkód megegyezik a tranzakcióban résztvevõ ügyfél szektorbesorolásával. Például: a nem pénzügyi vállalkozások szektorába tartozó cég saját jegyzett tõkéjének 10 %-át meg nem haladó részvényét értékesíti nem-rezidensnek. Ekkor a tranzakció kedvezményezettjének (a részvényeit értékesítõ cégnek) a nem-rezidensekkel szembeni tulajdonviszonyt megtestesítõ értékpapír tartozása fog növekedni. A jogcímben megjelenõ szektorkód eltérhet a hitelintézet vagy az ügyfél szektorkódjától rezidensek tartozását és belföldire szóló követelését megtestesítõ befektetések adásvételénél. Jellemzõen a közvetlen tõke- és portfólió befektetések adásvételekor (48., 54., 55., 56., 84., 58., 85., 86., 88., 89., valamint 46., 50., 51., 52. jogcímcsoportok) fordul elõ, hogy az adás-vétel következtében nem a tranzakciót bonyolító ügyfél, hanem a tartozás kötelezettjének, vagy a követelés jogosultjának megfelelõ szektor külfölddel szembeni tartozása / követelése változik. Ezért a jogcímben lévõ szektorkód nem az ügyfél besorolása, hanem a tranzakció tárgya alapján kerül meghatározásra. Ez az eset áll elõ, ha az elõbbi példában szereplõ részvény csomagot nem a kibocsátó cég, hanem egy brókercég értékesíti nem-rezidensnek. Ekkor nem az ügyfél kódon jelentendõ brókercég (egyéb pénzügyi közvetítõ) tartozása, hanem a kibocsátó cég szektorának (nem pénzügyi vállalat) külfölddel szembeni tartozása növekszik. A tranzakció az ügyfél (bróker) szektorától (D szektor) függetlenül az 54A jogcím bevételi oldalán kell, hogy megjelenjen. Az állományokat / havi forgalmakat a szektorok szintjén nem kell megkülönböztetni, ha a számlatípusvagy jogcím listában szereplõ kód harmadik jegye numerikus. Kivétel nélkül ilyen valamennyi jogcímezendõ számlatípus, valamint valamennyi 0-ra végzõdõ jogcím, továbbá a 369., 488., 489., 519., 548., 549., 698., 699., 790–793. jogcím és a 9-cel kezdõdõ jogcímek. Országonkénti bontás A nem-rezidensekkel szembeni állományok esetében az országkód azt jelöli, hogy az adott – rezidensi – követelés vagy tartozás mely országgal szemben áll fenn. A valutaállományokkal összefüggésben a valutát kibocsátó ország ISO kódját, euró esetén az U2 - Euró zóna kódot kell megadni Országbontást a közvetlen tõkebefektetések és egyéb befektetések állományairól kell megadni. A forgalmi adatszolgáltatásban az országkód azt fejezi ki, hogy a tranzakcióban résztvevõ nemrezidens mely ország gazdaságának a rezidense. Az ország besorolás nem azonosítható sem a forgalom devizanemével, sem az adatszolgáltató nostro bankjának székhelyével. Például: az országkód Svájc (CH) lesz, ha egy svájci ügyfél valamelyik svájci bankból svájci frankot (CHF) utal, vagy amikor egy svájci ügyfél bármely svájci bankból amerikai dollárt utal, de akkor is, amikor egy svájci ügyfél a világ bármely országából, a világ bármely devizanemében utal. Vostro számlán történt jogcímezéskor elfogadható a „vostro bank” telephelyének országkódja is, ha ügyfele országkódjának beszerzése nem áll módjában. Az e rendelet 3. mellékletének 4.6. pontja szerinti, az MNB honlapján közzétett országkódok kódlistában vastagon jelölt országok esetében minden esetben a megadott országkódot kell alkalmazni, egyéb esetekben a jelentõ választhat adott ország saját, illetve az ország fekvése szerinti terület (szintén vastagon szedett gyûjtõ) kódja között. Például: amennyiben a forgalommal érintett rezidens svéd illetõségû, úgy minden esetben Svédország kódját kell rögzíteni a adatszolgáltatásban, míg ha az utaló külföldi Kubában honos, úgy az adatszolgáltató választása szerint Kuba kódja (CU), vagy Közép-Amerika kódja (E9) is alkalmazható. Amennyiben a megbízó, illetve a kedvezményezett nemzetközi szervezet vagy nemzetközi intézmény (pl. Világbank, EIB, EBRD, IMF, ECB), úgy azt nem a székhelynek megfelelõ ország kódján, hanem a szervezetnek vagy intézménynek megfelelõ saját vagy gyûjtõkódon kell jelenteni. Például: az Európai Fejlesztési Bank (EIB) esetében választástól függõen a 4C vagy 4A kód is alkalmazható. A 010, 140., 250. jogcímeknél, a 760., 780., 790., 791., 793., 911., 921., 922., 923., 929., 930., 931., 932., 933., 999, a rezidens hitelintézetek jogcímeinél, a 151. és 161. jogcímeken, valamint a 150. és 160., jogcímen elszámolt valutaforgalom esetén az országkódot nem kell megadni. A hó végi állományok megállapítása Az állományokat a hó utolsó napjára, mint értéknapra vonatkoztatva kell jelenteni. A fizetési mérleg adatszolgáltatás hitelintézeti állományi adatait a felügyeleti mérleg megfelelõ soraival egyeztetve kell közölni. Teljes körûség A adatszolgáltatásoknak egy adott idõpontra, illetve idõszakra teljes körû információt kell szolgáltatni az adott hitelintézet nem-rezidensekkel kapcsolatos teljes deviza-, valuta- és forintforgalmáról valamint állományáról. Biztosítani kell a teljes körûséget az adatszolgáltató fiókhálózata és központja közötti elszámolás esetében is, a tárgyhó végén központ és hálózat között úton lévõ tétel nem lehet. A 900-as számlatípusok állományát és a 7-es kör forgalmát forintban nem kell a megfelelõ adatszolgáltatásokban szerepeltetni. A nyilvántartási devizanem megváltozása, állomány és forgalom devizanemének eltérése A fennálló követelés és tartozás állományok nyilvántartási devizaneme – a piaci szereplõk döntései alapján – bármikor megváltozhat. A nem jogcímezendõ számlatípusokon bekövetkezett devizanem változást az M05 Egyéb állományváltozás adatszolgáltatásban a 929. Elõzõ idõszakokat, vagy devizanem változásokat érintõ elszámolások kódon, két soron – a régi devizában állomány csökkenésként, az új devizában állomány növekedésként – kell jelenteni. A jogcímezendõ számlatípusokon bekövetkezett devizanem változást a 911. Spot konverziók jogcímen kell jelenteni. A fizetési forgalmi adatszolgáltatásban – a fizetési mérleg statisztika általános szabályainak megfelelõen – a forgalom tényleges devizanemét kell feltüntetni. Ha a forgalom devizaneme eltér a jogcímmel jelzett állomány nyilvántartási devizanemétõl, az állomány és forgalom közötti egyezõség forintban kifejezve teljesül. Az M03, M08, M09 adatszolgáltatásokban a pénzforgalomra vonatkozó adatokat az állomány nyilvántartási devizanemében kell megadni. Az adatszolgáltatások javítása Ha az adatszolgáltatás javítása a teljes adatszolgáltatás cseréjét igényli, akkor a teljes adatszolgáltatást tartalmazó file-t ismételten el kell küldeni. Ha a javítás nem igényli a teljes adatszolgáltatás cseréjét, akkor csupán a javított tételeket kell újra elküldeni annak pontos megjelölésével, hogy a javítás a módosítás utáni állapotot vagy pedig a korábbi állapothoz képest történt változást tükrözi-e. 20-nál több tétel javítását file-ban kell megadni. Az esetleges többszöri javításból adódó problémák elkerülése érdekében utalni kell arra is, hogy a korábbi állapotot melyik file, illetve javítás tartalmazta. A javítás végsõ határidejét az MNB esetenként határozza meg a mindenkori publikációs naptárhoz igazodva. A megfigyelendõ állományok rendszere A megfigyelni kívánt állományok köre alapvetõen a nem rezidensekkel szembeni követeléseket és tartozásokat tartalmazza, melyek számbavétele jelentõs részben a hitelintézetek adatszolgáltatása alapján történik. A nemzetgazdaság követelésés tartozásállományának összeállítása az adatszolgáltatások konszolidálását igényli, melyet rezidensek között bonyolódó egyes ügyletek is befolyásolhatnak. Ezért szükséges a rezidensek egymással szembeni követelését és tartozását tartalmazó állományi és forgalmi adatszolgáltatást is szolgáltatni, pl.: a hitelintézetek egymás közötti deviza ügyleteirõl, rezidensek más rezidens részére nyújtott konzorciális hiteleirõl, valamint a rezidens hitelintézetek által külföldön kibocsátott, rezidensek által meg-, illetve visszavásárolt kötvények állományáról. A devizában, valutában és forintban fennálló követeléseket illetve tartozásokat devizanemenként kell jelenteni. A számlatípusok, azaz a megfigyelendõ állományok rendszere a fizetési mérleg funkcionális tagolását követi. Az adatszolgáltatók saját állományaikat, illetve más szektorok hitelintézetnél nyilvántartott állományait a statisztikai számlatípusok szerinti csoportosításban jelentik. Az adatszolgáltató a saját számviteli információs rendszerében nyilvántartott állományait a statisztikai számlatípusok szerinti tartalmi megfeleltetés alapján sorolja be az adatszolgáltatásokhoz. Az adatszolgáltatók valamennyi megfigyelendõ statisztikai számlatípusról hó végi állományi adatot kötelesek jelenteni. „Jogcímezendõ” számlatípusok A hitelintézeti állományok között – a számlákon bonyolódó pénzforgalom miatt – kitüntetett szerepe van a folyószámla, betét és valuta követeléseknek és tartozásoknak. A betét és valuta számlatípusokon, valamint a folyószámlákon megjelenõ követelések és tartozások változása mögött bármilyen jellegû gazdasági esemény állhat. Az állományok minden változását – a számlatípuson végrehajtott minden terhelést és jóváírást – el kell látni fizetési forgalmi jogcímmel. A jogcím mondja meg, hogy milyen konkrét ügylet miatt került sor a pénzmozgásra. A jogcímezendõ állományok között három csoportot kel megkülönböztetni: aa) Adatszolgáltatók nem rezidensekkel szemben fennálló valuta, folyószámla és betét követelései, illetve tartozásai („100-as típusok”). Az állomány nyilvántartására szolgáló számla kódszámának elsõ jegye mindig 1. ab) Rezidens adatszolgáltatók egymással szemben fennálló követelései, illetve tartozásai („900-as típusok”), a számla kódszáma mindig 9-cel kezdõdik. ac) Függõ számlák (kódszámuk 803). „Nem jogcímezendõ” számlatípusok Az állományok idõszaki növekedését és csökkenését csak egy, a számlatípus nevében is kifejezett (pl. hitelintézetek rövid lejáratú kölcsön követelései) gazdasági esemény okozza, amelyet a megfelelõ – egy jogcímezendõ számlán kiadott – jogcím forgalma mutat. Az állományok azonosítására és a változásukat okozó tranzakciók jelölésére szolgáló számlatípus és jogcím kódok általában megegyeznek egymással, kivéve az elõlegeket és a nem rezidensek által kibocsátott forint kötvényeket. Mivel a nem jogcímezendõ állományok változása csak egyetlen – a rájuk jellemzõ – jogcím forgalmában fejezõdik ki, ezért ezen számlatípusok terheléseirõl és jóváírásairól nem kell külön forgalmi adatszolgáltatást küldeni.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes